सामग्री: अमरीका के कैलिफ़ोर्निया में हुए एक सवाल-जबाव के कार्यक्रम में इसकी जानकारी देते हुए ज़करबर्ग ने कहा कि यह उन सुविधाओं में से एक है जिसकी माँग अक्सर यूजर्स करते रहे हैं.

ज़करबर्ग ने कहा कि फ़ेसबुक पर किसी पोस्ट को 'डिसलाइक' करने की सुविधा देने पर विचार कर रहा है.

उन्होंने कहा कि कंपनी को ऐसा तरीका खोजना है जिससे इस सुविधा का लाभ उठाकर किसी को नीचा न दिखाया जा सके.

भावनाएँ कर सकें व्यक्त

फ़ेसबुक के आंकड़ों के अनुसार हर दिन वेबसाइट पर साढ़े चार अरब 'लाइक्स' आते हैं.

समाप्त

फ़ेसबुक मुख्यालय में श्रोताओं से बात करते हुए ज़करबर्ग ने कहा, "हम ऐसे तरीके पर विचार कर रहे हैं जिससे विभिन्न तरह की भावनाएँ व्यक्ति की जा सकें."

कंपनी के संभावित 'डिसलाइक' बटन को लेकर विज्ञापन जगत में मिली-जुली प्रतिक्रिया है.

कमाई की चिंता

विज्ञापन कंपनी एडलुडियो के सीईओ पाउल कॉगिंस कहते हैं, "फ़ेसबुक की बड़ी चिंता है कमाई. उन्हें अपने विज्ञापन दाताओं को ख़ुश रखना है."

वो कहते हैं, "मुझे तो इस बात की बहुत कम उम्मीद है कि वो ऐसा कोई बटन लाएंगे जिससे आप 'डिसलाइक' कर सकें."

कॉगिंस मानते हैं कि कंपनी सीधे 'डिसलाइक' बटन देने के बजाय कोई ऐसी व्यवस्ता उपलब्ध कराएगी जिससे पता चलता हो कि यूजर्स कैसा महसूस कर रहे हैं.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

\nपिछली सामग्री को संक्षेप में निम्नानुसार किया जा सकता है:
सोशल मीडिया वेबसाइट फ़ेसबुक के संस्थापक मार्क ज़करबर्ग के अनुसार जल्द ही फ़ेसबुक पोस्ट को 'डिसलाइक'(नापसंद) करने का विकल्प मिल सकता है.